LISA 2

Perevanema ja kasvataja täienduskoolituse koolitajate hange

1. **Taustainfo ja teenuse eesmärk**

Iga laps peaks elama kodus, oma pere juures, kuid kahjuks ei ole see alati võimalik. On olukordi kus vanemad ei tule ka hoolimata abistavatest teenustest lapse kasvatamisega toime, kodune keskkond on lapsele ohtlik ning laps tuleb perest eraldada. Sellises olukorras on riigi ülesandeks tagada lapsele sobiv asendushooldus väljaspool tema enda perekonda.

Kõige üldisemas tähenduses mõistetakse asendushooldusena lapse eest hoolitsemist väljaspool tema sünniperekonda kas lühi- või pikaajaliselt. Asendushoolduse vormideks on: lapsendamine, eestkoste ja asendushooldusteenus (hooldusperes, perekodus ja asenduskodus).

Lapsele sobiva asendushoolduse vormi valimisel lähtutakse alati lapse huvidest ja vajadustest, arvestatakse, et üldjuhul on lapsele parim peresarnane keskkond, kus on püsivad ja turvalised suhted.

Turvakoduteenus on lapsele, lastega perele või täiskasvanule, kes ajutiselt vajavad turvalist elukohta. Teenus peab olema kättesaadav ka neile, kes on langenud füüsilise, vaimse või seksuaalse vägivalla ohvriks lähisuhtes ning kellel ei ole kasutada muud turvalist kohta.

01.01.23 seisuga on Eestis 33 asenduskodu ja perekodu, millest 8 osutab asendushooldusteenust asenduskodus ja 25 ostavad asendushooldusteenust perekodus. 30.06.2023 seisuga elab Eestis asutusepõhisel asendushooldusel ehk pere- ja asenduskodudes 751 last (neist asendushooldusteenusel perekodus 536 ja asendushooldusteenusel asenduskodus 215 last).

2022/23. aasta seisuga on Eestis 14 turvakoduteenuse osutajat ja 2022. aastal osutati teenust 721 lapsele vanuses 0-17 aastat.

Asendus- ja perekodudes elavad lapsed on kogenud oma elus raskeid kogemusi, kaotusi, leina ja traumaatilisi sündmuseid. Paljudel asendus- või perekodudes elavatel lastel on mõni erivajadus. Need kogemused ja erinevad vajadused võivad mõjutada laste tundeid, tajusid ja käitumist ning lapsi ümbritsevad täiskasvanud vajavad asjakohaseid teadmisi ja oskuseid ning järjepidevat tuge, et lapsi mõista, nende käitumisraskustega toime tulla ning neid toetada ja suunata.

**Pere- ja asenduskodus last vahetult kasvatav isik peab vastama SHS § 4513 toodud nõuetele ja turvakoduteenust vahetult osutav isik peab vastama SHS § 36 toodud nõuetele. Lisaks eeltoodule peavad perevanem, asenduskodu kasvataja ja perevanema või asenduskodu kasvataja abiline ning turvakoduteenust vahetult osutav isik olema läbinud vastava täienduskoolituse või kohustuvad selle läbima ühe aasta jooksul tööle asumisest arvates**.

Tegemist on baaskoolitusega, millega antakse osalejatele alusteadmised, mis on olulised asendus-, turva-, või perekodus töötamiseks. Täiendkoolitus on ühine kõigile asenduskodude kasvatajatele, perekodude vanematele ja turvakodu töötajatele. Kõik teemad on võimalikult asendushoolduse spetsiifilised, et pakkuda osalejatele võimalikult palju tuge asenduskodus töötamisel.

Perevanematele, kasvatajatele ja nende abilistele mõeldud täienduskoolituse eesmärgiks on anda asendus- ja perekodus ning turvakodus töötamiseks vajalikke oskusi ja teadmisi, samuti neid oma töös toetada ja julgustada.

Koolituse rõhk **lapsekesksel lähenemisel** (last tuleb aktsepteerida sellisena nagu ta on, toetada lapse identiteeti ja kohelda last kui oma elu eksperti) ning **perekesksel lähenemisel** (kasvatajad peaksid tegema kõik selleks, et tagada asenduskodus last toetav õhkkond, sh tagama lapsele turvatunde, privaatsuse, konfidentsiaalsuse ning usalduse).

Koolitusel tuleb läbivalt rõhutada samuti **päritoluperekonna tähtsust**. Perekondlike suhete toetamine aitab lapsel välja kujundada identiteeditunnetust ja positiivset enesehinnangut. Lapsi vahetult kasvatavaid isikuid tuleb suunata lapsega tema päritolust rääkima ning toetama lapse suhteid tema päritoluperekonnaga ning teiste lähedastega. Last ei traumeeri päritoluperekonnast rääkimine, vaid teema maha vaikimine. Samuti on oluline last kasvataval isikul suhtuda lapse päritollu ja perekonda austusega.

1. **Teenuse sihtgrupp**

Koolituse sihtrühmaks on asendus-, turva- ning perekodudes last vahetult kasvatavad isikud. Koolitusgrupi suurus on orienteeruvalt 20 inimest.

1. **Teenuse kirjeldus ja teenuse maht**

**Perevanema ja kasvataja täienduskoolitus** on mahuga 160 akadeemilist tundi ja koosneb kaheksast erinevast moodulist. 160 akadeemilise tunni hulka on arvestatud osalejate iseseisev töö, mis jaguneb moodulite vahel proportsionaalselt (suurema mahuga moodulites on suurema mahuga iseseisev töö). Iseseisva töö eesmärk on mooduli keskse teema kinnistamine.

2024. aastal viiakse koolitust läbi kuni 4 eestikeelsele grupile ja kuni 2 venekeelsele grupile. Ühe täienduskoolituse maht ühele grupile on 19 koolituspäeva. Koolituse üldine kirjeldus on tehnilises kirjelduses ja õppekava (**kinnitatud õppekava**) on **lisas 7**.

Koolituse moodulite eesmärk, pädevused ja õpiväljundid on täpsemalt kirjeldatud **lisas 5.**

Koolitus koosneb järgmistest moodulitest:

* I moodul - Lapse areng ja kiindumus (lisa 5 peatükk 1)
* II moodul - Trauma ja kaotus (lisa 5 peatükk 2)
* III moodul - Väärkohtlemine (lisa 5 peatükk 3)
* IV moodul - Töötaja vaimne tervis (lisa 5 peatükk 4)
* V moodul - Lapse vaimne tervis (lisa 5 peatükk 5)
* VI moodul - Positiivne vanemlus (lisa 5 peatükk 6)
* VII moodul - Lapse õigused (lisa 5 peatükk 7)
* VIII moodul - Konflikti juhtimine (lisa 5 peatükk 8)

**Koolitusteenust hangitakse eraldi erinevate moodulite kaupa ja kahes keeles (eesti, vene), st Pakkuja ei pea tegema pakkumist kõikidele moodulitele ega ka mõlemas keeles. Kui ühele moodulile (eesti- või venekeelsele) ei tule ühtegi nõuetele vastavat pakkumust, siis on Hankijal õigus viia selle konkreetse mooduli, kas eesti- või venekeelsele grupile suunatud koolituse, osas läbi kordushange. Pakkujal peab olema valmisolek teha koolitusi vastavalt valitud mooduli(te) ja koolitamise õppekeele juures ära toodud gruppide arvule 2024. aastal.**

Koolituste lõplik arv sõltub koolitusgruppide täituvusest, mis selgub hankemenetluse järgselt. Kui grupid ei täitu, on Sotsiaalkindlustusametil õigus läbi viia vähem koolitusi.

Pakkumuse võivad esitada mitu pakkujat ühiselt. Sellisel juhul peavad nad lepingu sõlmimise ja täitmisega seotud toimingute tegemiseks volitama enda hulgast esindaja. Pakkumuse võivad esitada nii **juriidilised kui ka füüsilised isikud.**

SKA planeerib ning koordineerib koolituste läbiviimist ja koolitusgruppide moodustamist ning vajadusel koolitajate arenduskoosolekud.

1. **Nõuded teenuse kohale, ajale, ruumidele, tehnikale, teenuse osutajatele jt tingimustele**
   1. Koolitused toimuvad nii **kontaktõppena füüsilises koolitusruumis** kui ka **kontaktõppena veebis (Zoom).** Koolituse vormi ja asukoha valikul lähtutakse gruppide täituvusest ja muudest asjaoludest, mis võivad gruppide komplekteerimist ja koolituste läbi viimist mõjutada.
   2. Koolitused viiakse läbi üle Eesti. Eeldatavalt Tallinnas, Tartus, Jõhvis ja veebis.
   3. Hankija on ette näinud koolitusmoodulite toimumise eeldatava ajakava (tehnilise kirjelduse peatükk 7). Koolituste täpne toimumise kuupäev lepitakse kokku pakkuja ja hankija vahel. Koolitajal tuleb pakkumuse esitamisel arvestada, et koolitusi ei pruugi olla võimalik läbi viia lepingu perioodi alguses, vaid koolitusmoodulid võivad toimuda kogu lepinguperioodi jooksul.
   4. Koolituste läbiviimise täpne päevakava lepitakse kokku koos hankija esindajaga.
   5. Kontaktõppe korral füüsilises koolitusruumis tagatakse Pakkujale koolituse ajal toitlustamine ja majutus vastavalt Hankija võimalustele.
   6. Pakkuja tagab ise koolituse läbiviimiseks vajalikud tarkvaralised programmid (nt ChatGPT, Canva jms) ning kannab ise nendega seotud kulud (sh kasutusõigus). Tarkvaraga seotud kulu peab sisalduma pakkumuse kogumaksumuses.
   7. Hankija tagab Pakkujale koolituseks vajalikud bürootarbed, info vajaminevast tuleb Pakkujal esitada Hankijale 7 päeva enne koolitust.
   8. Pakkuja kasutab koolitusel isiklikku arvutit. Kui see ei ole mingil põhjusel võimalik, tagab arvuti kasutamise võimaluse Hankija. Antud vajadusest tuleb ette teatada 7 päeva enne koolitust, vastasel juhul ei pruugi Hankija arvuti kasutamist tagada. Pakkuja veendub ja tagab, et tema poolt kasutatavad materjalid on kasutatavad Hankija arvutis kasutusel oleva operatsioonisüsteemi ja programmidega.
   9. Veebikoolituse läbiviimiseks tagab Hankija vajalikud tehnilised lahendused (ruumid vajaliku tehnikaga ja veebikeskkond õppe läbiviimiseks) vastavalt vajadusele ja enda võimalustele ja katab nendega seotud kulud. Veebiõppe korral kasutatakse üldiselt Zoom keskkonda kontaktkoolituse läbiviimiseks ja Digiriigi Akadeemia keskkonda materjalide ja informatsiooni osalejate jaoks koondamiseks. Digiriigi Akadeemiasse lisab materjalid SKA koolitusspetsialist.
   10. Koolitustega seotud transpordikulusid SKA lisaks **ei hüvita** (Pakkuja peab arvestama, et vajalik kulu sisaldub pakkumuses esitatud tunnihinna sees).
   11. SKA teenuse juht, peaspetsialist ja koolitusspetsialist võivad käia koolitusel korraldajana ning anda koolitajatele jooksvalt tagasisidet, mida koolitajad peavad arvestama.
   12. Hankedokumendis ja lepingus seatud tingimuste täitmist hinnatakse koolitusel osalejate tagasiside ja koolituse vaatlushindamise käigus ning nende rikkumisel on tellijal õigus koolitajaga leping lõpetada.
   13. Hankija viib läbi ja kogub koolitusel osalejatelt tagasiside ca nädal peale koolituse lõppu ja poole aasta pärast peale koolituse läbimist.
2. **Koolitajatele esitatavad nõuded**
   1. Mooduli lapse areng ja kiindumus osas peab pakkuja lähtuma lisas 5 peatükis 1 punktis 1 välja toodud nõuetest.
   2. Mooduli trauma ja kaotus osas peab pakkuja lähtuma lisas 5 peatükis 2 punktis 1 toodud nõuetest.
   3. Mooduli väärkohtlemine osas peab pakkuja lähtuma lisas 5 peatükis 3 punktis 1 välja toodud nõuetest.
   4. Mooduli töötaja vaimne tervis osas peab pakkuja lähtuma lisas 5 peatükis 4 punktis 1 välja toodud nõuetest.
   5. Mooduli lapse vaimne tervis osas peab pakkuja lähtuma lisas 5 peatükis 5 punktis 1 välja toodud nõuetest.
   6. Mooduli positiivne vanemlus osas peab pakkuja lähtuma lisas 5 peatükis 6 punktis 1 välja toodud nõuetest.
   7. Mooduli lapse õigused osas peab pakkuja lähtuma lisas 5 peatükis 7 punktis 1 välja toodud nõuetest.
   8. Mooduli konflikti juhtimine osas peab pakkuja lähtuma lisas 5 peatükis 8 punktis 1 välja toodud nõuetest.
3. **Nõuded teenuse kvaliteedile - seaduses sätestatud nõuded, standardid, tasemed, sisendid, programmid (teenust vahetult osutavale isikule)**
   1. Pakkuja poolt esitatava(te) mooduli(te) raames välja töötatud koolituskava peab vastama mooduli(te) kirjeldus(t)ele, mis on välja toodud hankedokumendis vastava mooduli lisas (lisa 5 peatükid 1-8). Moodulid peavad olema praktilise suunitlusega andes perevanematele ja kasvatajatele lisaks teoreetilistele teadmistele ka praktilisi oskuseid, meetodeid ja tööriistu enda töö teostamiseks ning laste toetamiseks. Moodulid **tuleb läbi viia** kasutades ka aktiivõppemeetodeid ning koolituskavas tuleb kasutatavaid aktiivõppemeetodeid kirjeldada. Koolituskava koostamisel tuleb lähtuda **lisas 4** väljatoodud vormist.
   2. Pakkuja osaleb valitud mooduli(te) arendustegevustes, mis on vajalikud täienduskoolituse planeerimiseks ja koolituse taseme ühtlustamiseks:
      1. Kuni lepingu kehtivuse lõpuni toimub vastavalt vajadusele **kuni 3 arenduskoosolekut** (kestusega kuni 4AK/H). Koosolekud toimuvad veebikohtumisena. Arenduskoosolekud on käesoleva hanke lahutamatud osad ning hanke võitnud koolitajatele kohustuslikud. Arenduskoosolekuid koordineerib Sotsiaalkindlustusamet ja toimumise kuupäev teatatakse ette vähemalt 10 tööpäeva.
      2. Koosolekutel peab pakkuja tutvuma teiste koolitajate tööga (moodulite sisu, harjutused, õppemeetodid jms), vajadusel tegema ettepanekuid teiste moodulite täiendamiseks[[1]](#footnote-1).
      3. Koostöös teiste koolitajatega peab pakkuja kohendama vajadusel oma moodulit teiste moodulitega siduvamaks (nt vältimaks korduvaid ja kattuvaid teemasid/materjale/harjutusi). Moodulite vahel peavad olema seosed ja viited teistele moodulitele ja nende põhipunktidele. Moodulites peavad olema kaetud baaskoolituse põhisõnumid (peretunne, kasvataja mitmekülgne roll, lapsekeskne lähenemine ja päritoluperekonna olulisus).
      4. Arendustegevuse hulka kuulub valitud mooduli(te) raames juba varasemalt välja töötatud osalejate õppematerjali üle vaatamine (30-60 lk ühe mooduli õppematerjali kohta) ja vajadusel täiendamine ning lisaõppematerjali ettevalmistamine vastavalt esitatud koolituskavale (slaidid, töölehed, iseseisvad tööülesanded).
      5. Õppematerjali koostamisel tuleb kasutada SKA poolt ette antud dokumentide malle ning arvesse tuleb võtta SKA spetsialistide tagasisidet ning teha vastavalt tagasisidele materjalis muudatusi. Koolitaja esitab välja töötatud õppematerjalid meili teel hankija kontaktisikule **hiljemalt 7 tööpäeva enne** vastava koolitusmooduli toimumist.
      6. Pakkuja koostab oma mooduli raames osalejate teadmiste hindamiseks **sobiliku iseseisva kodutöö** (erinevate mooduli(te) raames on iseseisva töö maht erinev, mahud on kirjas lisas 5 vastava mooduli juures). Iseseisva töö vaatab koolitaja läbi ning annab osalejale selle kohta kirjaliku tagasiside ca 2-5 lauset.
      7. Arendustegevuse alla kuulub ka hilisem töö mooduliga. Vastavalt koolitusel osalejate ja SKA spetsialistide tagasisidele peab pakkuja olema valmis tegema oma koolituskavasse muudatusi (sh ajalisi).
   3. Hankija vastutab koolitusgruppide komplekteerimise, koolitusruumide ja osalejate toitlustuse korraldamise ning koolitusmaterjalide paljundamise eest. Koolituse jooksul toetab koolitajaid vastavalt vajadusele ja Hankija võimalustele SKA koolitusspetsialist (osalejatega suhtlus, tugi veebikoolituse ajal jms).
4. **Tegevuste ajakava**

Hankija on kokku pannud esialgse moodulite toimumise ajakava, arvestades asendushoolduse asutuste vajadust planeerida töötajate koolitusi. Moodulite järjekord on paika pandud ja muudatused toimumisajas tuleb Pakkujal läbi rääkida võimalikult varakult.

**KEVAD 2024**



|  |  |  |
| --- | --- | --- |
| **Tallinn eestikeelne grupp** | | |
| **Moodul** | **Kuupäev** | **Maht** |
| Lapse areng ja kiindumus | 5.03 – 6.03 | 16 akad/h |
| Trauma ja kaotus | 19.03 – 20.03 | 16 akad/h |
| Väärkohtlemine | 2.04 – 3.04 | 16 akad/h |
| Positiivne vanemlus | 16.04 – 18.04 | 24 akad/h |
| Lapse vaimne tervis | 30.04 – 2.05 | 24 akad/h |
| Töötaja vaimne tervis | 14.05 – 15.05 | 16 akad/h |
| Lapse õigused | 28.05 – 30.05 | 20 akad/h |
| Konflikti juhtimine | 11.06 – 12.06 | 12 akad/h |

|  |  |  |
| --- | --- | --- |
| **Venekeelne grupp** | | |
| **Moodul** | **Kuupäev** | **Maht** |
| Lapse areng ja kiindumus | 29.02 – 1.03 | 16 akad/h |
| Väärkohtlemine | 13.03 – 14.03 | 16 akad/h |
| Trauma ja kaotus | 27.03 – 28.03 | 16 akad/h |
| Lapse õigused | 9.04 – 11.04 | 20 akad/h |
| Lapse vaimne tervis | 23.04 – 25.04 | 24 akad/h |
| Töötaja vaimne tervis | 8.05 – 9.05 | 16 akad/h |
| Positiivne vanemlus | 21.05 – 23.05 | 24 akad/h |
| Konflikti juhtimine | 6.06 – 7.06 | 12 akad/h |

|  |  |  |
| --- | --- | --- |
| **Tallinn eestikeelne grupp** | | |
| **Moodul** | **Kuupäev** | **Maht** |
| Lapse areng ja kiindumus | 3.09 – 4.09 | 16 akad/h |
| Trauma ja kaotus | 17.09 – 18.09 | 16 akad/h |
| Väärkohtlemine | 1.10 – 2.10 | 16 akad/h |
| Positiivne vanemlus | 15.10 – 17.10 | 24 akad/h |
| Lapse vaimne tervis | 29.10 – 31.10 | 24 akad/h |
| Töötaja vaimne tervis | 12.11 – 13.11 | 16 akad/h |
| Lapse õigused | 26.11 – 28.11 | 20 akad/h |
| Konflikti juhtimine | 10.12 – 11.12 | 12 akad/h |

|  |  |  |
| --- | --- | --- |
| **Tartu eestikeelne grupp** | | |
| **Moodul** | **Kuupäev** | **Maht** |
| Lapse areng ja kiindumus | 29.08 – 30.08 | 16 akad/h |
| Trauma ja kaotus | 11.09 – 12.09 | 16 akad/h |
| Väärkohtlemine | 25.09 – 26.09 | 16 akad/h |
| Positiivne vanemlus | 8.10 – 10.10 | 24 akad/h |
| Töötaja vaimne tervis | 23.10 – 24.10 | 16 akad/h |
| Lapse vaimne tervis | 5.11 – 7.11 | 24 akad/h |
| Lapse õigused | 19.11 – 21.11 | 20 akad/h |
| Konflikti juhtimine | 5.12 – 6.12 | 12 akad/h |

**SÜGIS 2024**

|  |  |  |
| --- | --- | --- |
| **Venekeelne grupp** | | |
| **Moodul** | **Kuupäev** | **Maht** |
| Lapse areng ja kiindumus | 26.08 – 27.08 | 16 akad/h |
| Väärkohtlemine | 10.09 – 11.09 | 16 akad/h |
| Trauma ja kaotus | 24.09 – 25.09 | 16 akad/h |
| Lapse õigused | 8.10 – 10.10 | 20 akad/h |
| Lapse vaimne tervis | 22.10 – 24.10 | 24 akad/h |
| Töötaja vaimne tervis | 5.11 – 6.11 | 16 akad/h |
| Positiivne vanemlus | 19.11 – 21.11 | 24 akad/h |
| Konflikti juhtimine | 2.12 – 3.12 | 12 akad/h |

1. Asenduskodu kasvatusala töötajate koolitusvajaduse analüüsist tuli välja kuidas asenduskodu kasvatusala töötajad soovivad ja vajavad koolitajaks inimest, kes suudaks aru saada tööst traumakogemusega lastega ja oleks ka üldiselt kursis asenduskodu elu ning kontekstiga. Soovime, et asenduskodu kasvatusala töötajate koolitus oleks tervik ning erinevates moodulites õpetatud teadmised ja oskused ei dubleeriks üksteist, vaid täiendaksid ja sobituksid üksteisega loogiliselt. Selleks on vajalik kõikide moodulite sisuga kursis olla ning koostöös teiste koolitajatega omavahel teemad siduda.

   **Asendushoolduse valdkonna kogemuse puudumisel** **soovitame kaasata kaaskoolitajaks või spetsialistina asendushoolduse valdkonna praktikut.** [↑](#footnote-ref-1)